Det mener et utvalg som har utredet hva som kan gjøres for å få til en bedre spredning av arbeidsplasser som krever høy kompetanse. Utvalget har vært ledet av professor Karen Helene Ulltveit-Moe, og det ga sin innstilling med en rekke forslag til kommunalminister Liv Signe Navarsete onsdag. Navarsete lovet at forslagene vil bli vurdert, og at utredningen vil være et viktig grunnlag når departementet fortsetter arbeidet med å videreutvikle distrikts- og regionalpolitikken. Sentralisering Tallene viser at det er de største byene og sentrale strøk som stikker av med kompetansearbeidsplassene.